વિપુલભાઈ, thank you very much. મજા પડી તમારા સૌ સાથે સંવાદ કરવાની. મને એમ હતું કે હું આટલી તૈયારી કરીને જઉં છું પણ સાંભળશે કોણ મને. કારણકે અહીંયા તો અંગ્રેજી બોલાતું હોય. એટલે તમે લોકોએ મને શાંતિથી સાંભળ્યો મને બહુ જ આનંદ થયો. અને અનિલ અને આશાબહેન બન્ને પણ બહુ સરસ કામ કરીને લઈ આવ્યા. અને એણે જે કહ્યું કે 120 જે રીતે જાય છે ઝેર તો પીધાં જાણી જાણી, ઉત્તમ નવલકથા થવાની હતી. મેં એને કહ્યું કે સરસ્વતીચંદ્રનો પહેલા પછી બીજો ભાગ જો ગોવર્ધનરામે ના લખ્યો હોત અને એવા જ પ્રકારે સરસ્વતીચંદ્ર નવલકથા લખી હોત તો આજે સરસ્વતીચંદ્રની વાતો ના થતી હોત. એટલે એ જે છે ગોવર્ધનરામના ચિત્તમાં જે છે એ વાત જેમ ગોવર્ધનરામમાં હતી તેમ દર્શકમાં પણ છે. એના જે ચિત્તમાં છે, નવલકથા તો એના માટે સાધન છે એ સાધ્ય નથી. અને સાધ્ય નહીં હોવાના કારણે ઘણી વાર આવું બધું બનવાનું. પણ આપણે તો સાધન શુદ્ધિ અને સાધ્ય શુદ્ધિ બન્ને જોઈતી હોય ત્યારે જરાક અઘરી વાત તો થવાની. પણ દર્શકદાદાને એની કોઈ ચિંતા નહોતી. કોઈ વાત ફિકર નહોતી એટલી વાત નક્કી. Thank you very much.